Diari Oficial de la Generalitat Valenciana


Sumari del DOGV 1271, del 26-03-1990 (1990/816938)

ORDRE de 18 de gener de 1990, de la Conselleria de Cultura, Educació i Ciència, per la qual s'autoritza el funcionament dels centres públics del Complex Educatiu de Cheste, a partir del curs acadèmic 1989-1990.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/18/(5)/dof/vci/html**

### Dades del document

Número de DOGV
:   1271

Data del DOGV
:   26-03-1990

Secció del DOGV
:   DISPOSICIONS GENERALS

Número del document
:   1990/816938


Data del document
:   18-01-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 18 de gener de 1990, de la Conselleria de Cultura, Educació i Ciència, per la qual s'autoritza el funcionament dels centres públics del complex educatiu de Cheste, a partir del curs acadèmic 1989/1990.  
Fent ús de les facultats que legalment m'han estat conferides en la Disposició final primera del Decret 191/1988 de 12 de desembre (DOGV núm. 964 de 19 de desembre), pel qual es creaven al Complex Educatiu de Cheste (València) els Instituts de Batxillerat «A», «B», «C» i «D» i l'Institut Politècnic «E».  
ORDENE:  
Primer  
Autoritzar, amb efectes del curs acadèmic 1989/90, el funcionament, al Complex Educatiu de Cheste (València) dels Instituts de Batxillerat «A», «B», «C» i «D», que desplegaran les seues activitats en els corresponents edificis i instal·lacions del complex, amb una capacitat de 960 llocs escolars cadascun.  
Segon  
Autoritzar, a partir del curs acadèmic 1989/90, el funcionament de l'Institut Politècnic «E» que desplegarà les seues activitats en un dels edificis i instal·lacions del Complex Educatiu de Cheste amb capacitat per a 1200 llocs escolars.  
Aquest institut politècnic impartirà els ensenyaments de Formació Professional de primer i segon grau següents:  
- Primer Grau: Rama Administrativa i Comercial, professió Administrativa. Rama Automoció, professió Mecànica de l?automòbil. Rama Delineació, professió Delineant. Rama Electricitat, professió Electricitat i Electrònica.  
- Segon Grau: Rama Administrativa i Comercial, especialitat Informàtica de Gestió. Rama Automoció, especialitat Mecànica i electricitat de l'automòbil. Rama Delineació, especialitat Delineació Industrial i especialitat Edificis i Obres. Rama Electricitat i Electrònica, especialitat Instal·lacions i Línies Elèctriques i especialitat Electrònica Industrial. Rama Sanitària, especialitat Laboratori i especialitat Anatomia Patològica.  
Curs d'Ensenyaments complementaris d?accés de primer a segon grau de Formació Professional.  
Tercer   
La Direcció General de Règim Econòmic i de personal realitzarà els tràmits pertinents envers l'adequada dotació de mobiliari i equipament didàctic, a l?efecte de la qual la Direcció General de Centres i Promoció Educativa formularà l'oportuna i raonada proposta.  
DISPOSICIONS FINALS  
Primera  
Es faculta la Direcció General de Centres i Promoció Educativa, per adoptar les mesures que es consideren necessàries per tal de garantir l?eficaç funcionament dels centres contemplats en aquesta Ordre.,  
Segona  
La present Ordre entrarà en vigor el dia que es publique en el Diari Oficial de la Generalitat Valenciana, i l?efectivitat d'aquesta s'entendrà referida a la data del començament del curs acadèmic 1989/90.  
València, 18 de gener de 1990.  
El conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI